*A határozati javaslat elfogadásához*

***egyszerű*** *többség szükséges,*

*a rendelet tervezet elfogadásához*

***az Mötv.50. §-a alapján minősített*** *többség szükséges,*

*az előterjesztés* ***nyilvános ülésen tárgyalható****!*

*199. számú előterjesztés*

Bátaszék Város Önkormányzat Képviselő-testületének 2023. november 22-én

15 órakor megtartandó ülésére

Döntés a 2023. évi karácsonyi városi adománygyűjtő akció szervezéséről, meghirdetéséről

|  |
| --- |
| **Előterjesztő:** Dr. Bozsolik Róbert polgármester  **Készítette:** Takaróné dr. Mihó Beatrix mb.hatósági irodavezető  **Törvényességi ellenőrzést végezte:** Dr. Firle-Paksi Anna aljegyző  **Tárgyalja:**  Szociális Bizottság 2023.11.21  PG Bizottság 2023.11.21. |

**Tisztelt Képviselő-testület!**

A jelen rendkívüli helyzetben talán még fontosabb, mint korábban a rászoruló családok támogatása, a közelgő karácsonyi ünnep gondtalanabbá tétele. A 2019., 2020., 2021., és a 2022. évi adománygyűjtéseket folytatva, adománygyűjtő akciót indítunk a városban élő, támogatásra szoruló családok, gyermekek megsegítésére, amelyre pénzbeli és természetbeni felajánlásokat fogadunk és várunk. A családok részére tartós élelmiszert, 0-14 éves korú gyermekeknek játékokat, könyveket, ruhaneműt és kedvességeket gyűjtünk.

Kezdeményezésünk támogatásához segítséget kérünk természetbeni és pénzbeli adományok formájában, ezért felhívással fordulunk a bátaszéki polgárokhoz, városunkban működő civil szervezetekhez, vállalkozásokhoz különböző módon (plakát, honlap, facebook, stb.).

A program gyakorlati bonyolításával a Gondozási Központot bíznánk meg, melynek munkatársai felmérik a családok, egyedülálló személyek támogathatóságát, valamint megszervezik a felajánlott adományok kiosztását.

A pénzbeli adományokat Bátaszék Város Önkormányzat **„Ünnepekhez kapcsolódó Adományok”** elnevezésű elkülönítettszámlájára várjuk.

Az előterjesztés 1. sz. és 2. sz. melléklete tartalmazza a közérdekű kötelezettségvállalás meghirdetésére, valamint az adományok fogadására vonatkozó tervezeteket.

A Gondozási Központ szakmai előkészítése és javaslata szerint 180 család megsegítését kellene megoldanunk. Az idei évben az élelmiszercsomagok differenciáltan kerülnének kiosztásra, oly módon, hogy az egyedülélő (54) rászorultak 9000 Ft értékű, két fős háztartásban élők (47) 13 000 Ft értékű, míg azon háztartások, ahol kettőnél több fő él (79) 17 000 Ft értékű élelmiszercsomagot kapnának. Ezen ismeretek alapján a Bátaszéken élő, időszakosan vagy tartósan létfenntartási gondokkal küzdő személyek részére karácsonyi adományokra az „Ünnepekhez kapcsolódó Adományok” elnevezésű elkülönített számlán lévő összeg terhére 2.500.000 Ft keretösszeget javasolunk megállapítani.

Az előző év gyakorlata szerint a csomagokat a volt Tűzoltószertárnál adnánk át az érintettek részére.

Ahhoz, hogy a fent részletezett értékű élelmiszercsomagok formájában megvalósulhasson az adományozás, szükség lenne Bátaszék Város Önkormányzat Képviselő-testületének a települési támogatásról és egyéb szociális ellátásokról szóló 1/2019 (I.31.) önkormányzati rendelet 23/A. § (2) bekezdésének módosítására. Hiszen a 23/A. § (2) bekezdése határozza meg az ünnepekhez kapcsolódó támogatás összegét, mely maximum 15.000 Ft. (és kizárólag természetbeni ellátás formájában adható). Javasoljuk ezen támogatás maximális mértékének 20.000 Ft összegre történő emelését, melyre tekintettel a módosító rendelet tervezet beterjesztésre került jelen előterjesztés 3. számú mellékleteként.

Kérjük a Tisztelt Képviselő-testületet a beterjesztett rendelet tervezet, valamint a határozati javaslat elfogadására:

***HATÁSVIZSGÁLAT***

**a települési támogatásról és egyéb szociális ellátásokról szóló 1/2019 (I.31.) önkormányzati rendelet módosításáról szóló rendelet tervezethez**

**Társadalmi hatása:** Bátaszéken élő, időszakosan vagy tartósan létfenntartási gondokkal küzdő személyek részére nagyobb mértékű természetbeni ellátás állapítható meg a rendelet tervezet hatályba lépését követően

**Gazdasági hatása:** nincs

**Költségvetési hatása:** nincs

**Környezeti és egészségügyi következmények:** nincs

**Adminisztratív terheket befolyásoló hatása:** nincs

**A jogszabály megalkotásának szükségessége:** önkéntes

**A jogalkotás elmaradásának következményei:** nincs

**A jogszabály alkalmazásához szükséges személyi, szervezeti, tárgyi és pénzügyi feltételek:** plusz feltételek biztosítására nincs szükség

**Véleményeztetés:** Szociális Bizottság

Pénzügyi és Gazdasági Bizottság

***INDOKOLÁS***

**Általános indokolás:**

A karácsonyi adományozásra fordítandó támogatás összegének megemelése szükséges - a megemelkedett élelmiszerárak miatt - ahhoz, hogy az előző évekhez hasonló mértékű adományban tudja az önkormányzat részesíteni a Bátaszéken élő, időszakosan vagy tartósan létfenntartási gondokkal küzdő személyeket.

**Részletes indokolás:**

1.§-hoz: A karácsonyi adományozásra fordítandó támogatás összege 15.000,- Ft összegről 20.000,- Ft összegre emelkedik.

2.§-hoz: Hatályba léptető rendelkezést tartalmaz.

**H a t á r o z a t i j a v a s l a t :**

**2023. évi karácsonyi ünnepekhez kapcsolódó adománygyűjtő akció szervezésére, és meghirdetésére**

Bátaszék Város Önkormányzata Képviselő-testülete

1. ünnepekhez kapcsolódó adománygyűjtő akciót (közérdekű kötelezettségvállalás) hirdet, az adománygyűjtő akció (közérdekű kötelezettségvállalás) célokmányát az előterjesztés 1. számú melléklet szerinti tartalommal elfogadja, annak közzétételét a helyben szokásos módon rendeli el;
2. a települési támogatásról és egyéb szociális ellátásokról szóló 1/2019.(I.31.) önkormányzati rendelet 23/A. §-a alapján elbírálandó karácsonyi adományozásra – a Bátaszéken élő, időszakosan vagy tartósan létfenntartási gondokkal küzdő személyek részére - 2.500.000 Ft keretösszeget biztosít az alábbiak szerint:
3. 1.500.000 Ft keretösszeget az önkormányzat 2023. évi költségvetésének ünnepekhez kapcsolódó támogatások forrása terhére;
4. valamint 1.000.000 Ft keretösszeget az önkormányzat 2023. évi költségvetésének természetbeni rendkívüli települési támogatások forrása terhére.
5. megbízza a Bátaszéki Gondozási Központ vezetőjét a családok, egyedülálló személyek támogathatóságának felmérésével, az adományozási akció adminisztrációjával, lebonyolításával, beleértve a csomagok érintettek részére történő kiosztását a KÖH bevonásával.

*Határidő:* 2023. december 15.

*Felelős:* Dr. Bozsolik Róbert polgármester (közzétételért, megállapodások aláírásáért, a támogatások megállapításáért),

Borosné Simon Zsuzsanna Gondozási Központ Vezetője (beérkezett adományok szétosztásának megszervezéséért, adminisztrációjáért, lebonyolításáért)

*Határozatról értesül:* Gondozási Központ

Bátaszéki KÖH Pénzügyi Iroda

irattár

1. számú melléklet

**Közérdekű kötelezettség-vállalás szervezése**

**(Tervezet)**

Bátaszék Város Önkormányzata a városi adventi, karácsonyi és húsvéti ünnepkörökhöz kapcsolódó adománygyűjtés keretében a hátrányos helyzetű lakosok részére kiosztandó adományok biztosítására (adománygyűjtő akciót) közérdekű kötelezettségvállalást szervez.

1. A fenti közérdekű céllal összefüggésben magánszemélyek, jogi személyek, jogi személyiséggel nem rendelkező gazdasági társaságok írásban kötelezettséget vállalnak arra, hogy vagyoni szolgáltatásukkal az adománygyűjtés célkitűzéseit szolgálják.

1. A felajánlás tartalma:

A felajánlásnak tartalmaznia kell a közérdekű célt és a felajánlott vagyoni szolgáltatás tartalmát (összegét, illetve természetben történő meghatározását), valamint a szolgáltatás esetleges feltételeit. A felajánlás megállapodás megkötésével jön létre.

1. A közérdekű kötelezettségvállalást kiíró a képviselő-testületi határozat meghozatalától 2023.12.15.-ig tartó határozott időre szervezi. A felajánlásokat Bátaszék Város Önkormányzatának az OTP Bank Nyrt. által vezetett, 11746005-15414076-10310001 számú bankszámlájára lehet teljesíteni, illetve más tartalmú felajánlások (természetbeni juttatás) esetén a Gondozási Központba (7140 Bátaszék Budai u. 21.) eljuttatni.

1. A közérdekű célra felajánlott pénzeszközöket Bátaszék Város Önkormányzata a fenti alszámlán elkülönítetten kezeli. Az adományozott az adományozó által teljesített befizetésről, adományról az adományozás teljesítésekor hatályos adójogszabályok szerint - amennyiben a hatályos adójogszabályok igazolás kiadását írják elő - igazolást ad ki a tárgyévet követő év január 31-ig.

1. A bankszámlára befizetett pénzeszközök és egyéb felajánlások tekintetében a polgármester kötelezettséget vállal arra, hogy azokat maradéktalanul ebben az okiratban megjelölt célra fordítja.

1. Bátaszék Város Önkormányzata köteles a közérdekű kötelezettségvállalást nyilvánosan meghirdetni, a felajánlások felhasználásával kapcsolatban a közérdekű kötelezettségvállalókat tájékoztatni.

Bátaszék, 2023. ……....

***Dr. Bozsolik Róbert*** ***polgármester***

1. számú melléklet

M E G Á L L A P O D Á S

Tervezet

amely létrejött egyrészről

**Bátaszék Város Önkormányzata**

Székhely: **7140 Bátaszék, Szabadság u 4.**

Törzskönyvi azonosító szám: 733304

Adószám: 15733304-2-17

Számlavezető pénzintézet neve: **OTP Bank Nyrt.**

Számlaszám: ……………………………., mint adományozott, képviseli: **Dr. Bozsolik Róbert polgármester**, (a továbbiakban: adományozott)

másrészről:

**………………………………………………..**

Székhely: …………………………………

Adószám: …………………………………

Számlavezető pénzintézet neve: ……………………………

Számlaszám: ………………….-…………………., képviseli: **………………………………** mint adományozó (a továbbiakban adományozó ) között a mai napon az alábbiak szerint:

1. Bátaszék Város Önkormányzatának Képviselő-testülete …/2023. (……….) önkormányzati határozatában hozzájárult ahhoz, hogy az adományozott közérdekű kötelezettségvállalást fogadjon el a városi adventi, karácsonyi, és húsvéti adománygyűjtés keretében a hátrányos helyzetű családok részére kiosztandó adományok biztosítására.

1. Az adományozó kötelezettséget vállal arra, hogy az 1.) pontban foglalt közérdekű cél megvalósításához ……………..,- Ft, azaz ………….. forint vagyoni szolgáltatást teljesít, amely összeget jelen megállapodás aláírásától számított 5 naptári napon belül az adományozott számlájára befizet.

1. Adományozó a szolgáltatás meghatározott célra fordításának feltételét az alábbiak szerint állapítja meg: Adományozott az Adományt kifejezetten **a hátrányos helyzetű családok részére** fordíthatja.

1. Adományozott az Adományt - figyelemmel az 3.) pontban rögzített feltételre is - elfogadja.

1. Adományozott kötelezettséget vállal arra, hogy Adományozó által felajánlott Adományt az 1.) pontban foglalt és 3.) pontban részletezett (Adományozó részéről feltételként szabott) Közérdekű célra fordítja.

1. Adományozó nem él a Polgári Törvénykönyvéről szóló 2013. évi V. törvény (a továbbiakban: Ptk.) 6:589. §-ában biztosított jogával, eszerint nem köt ki olyan feltételt, hogy a 2.) pontban részletezett vagyoni szolgáltatásának a meghatározott célra való fordítása a nevének feltüntetésével történjen.

1. Az adományozott vállalja, hogy az adományozó által felajánlott adományt az 1.) pontban foglalt 3.) pontban részletezett közérdekű célra fordítja és az adomány felhasználásáról az adományozót tájékoztatja.

1. Az adományozott az adományozó által teljesített befizetésről, adományról az adományozás teljesítésekor hatályos adójogszabályok szerint - amennyiben a hatályos adójogszabályok igazolás kiadását írják elő - igazolást ad ki a tárgyévet követő év január 31 - ig.

1. Adományozó jelen Megállapodás aláírásával elfogadja, és tudomásul veszi, hogy amennyiben a mindenkor hatályos általános forgalmi adóról szóló törvény a közérdekű kötelezettség vállalás értéke után általános forgalmi adó fizetési kötelezettséget ír elő, azt a vonatkozó jogszabályok alapján megfizeti.

1. A megállapodásban nem szabályozott kérdésekben a Ptk. előírásai az irányadók. Jelen megállapodás 4 eredeti példányban készült magyar nyelven és 2 számozott oldalt tartalmaz, melyből Feleket 2-2 példány illeti.

Felek a jelen megállapodást elolvasás és értelmezés után, mint akaratukkal mindenben megegyezőt jóváhagyólag aláírták.

Bátaszék, 2023. …………….. hó ………….. nap

adományozott adományozó